text: Leitar tú eftir Nudlavirkinum, trýst her
text: #000000
text: Verið góð við hvør annan, og lúgvið minni
  There is a time, there is a place
text: #000001
text: Familjuútferð til Íslands – Dagur 3
text: #000004
text: So situr man aftur umborð, vit hava havt ein framúr dag, aftaná morgunmatin fóru vit til Eskifjörð, hoyrdi frá øðrum ferðafólki, at har var ein svimjihylur við fleiri glíðibreytum, umframt, at koyritúrurin var sera vakur.
text: #000005
text: Svimjihylurin var fleiri klassar omanfyri tann á Egilstøðum og væl verdur at koyra teir eyka 40 minuttirnar fyri.
text: #000007
text: Har vóru 3 fínar glíðibreytir, harav tann størsta dekan ov stór og skjót til mín smakk, men dreingirnir dámdu væl, serliga Marius, sum fór 14 túrar í henni. Tummas er so varligur, so eg royndi at lokka hann í tað minstu breytina, so eydnaðist tað ikki.
text: #000008
text: Men vit fingu nakrar tímar at ganga í teimum ymsu temperaðu hylunum og pottunum. Eg slapp eisini ein lítlan túr í sauna.
text: #000009
text: Eg havi annars verið ein túr í Naust og lurta eftir Hans Andrias, hann hevur takla uppgávuna, at spæla fyri týskum pensjonistum væl. Men tá tey fóru í song í gjárkvøldið fingu vit lokka eitt Nirvanalag og eini tvey heimagjørd burturúr honum.
text: #000012
text: Deiligt, at hava ein risastóran Mikal við, sum hevur eyguni eftir hinum, so eg sleppi ein túr í Naust.
text: #000013
text: My Kingdome for a krúss
text: #000014
text: Nú havi eg seinastu dagarnar hugna mær við dreingjunum á familjucruise í Íslandi. Deiliga hugnaligur túrur, og eg havi róst Smyril Line fyri nógvar batar, men eitt er, sum er blivið nógv verri.
text: #000015
text: Man kann fanime ikki fáa ein ordiligan drekkamunn.
text: #000016
text: Eg havi brúk fyri minst einum krússi av te við mjólk í, fyri at byrja morgunin ordiligt. Men tað ber ikki til longur, te og kaffikannurnar, ið man fyrr fekk á borðið til morgunmatin, eru avloystar av einari ósjarmerandi automat, tað er sikkurt ok, tí vit fáa jú longu djús og vatn úr automatum. Trupulleikin er teir tøsuttu kopparnir, tað er ikki meira enn 2 ferðir upp í munnin, so man rennur í pendulfart millum automat og borðið. Nei, hatta er ein ommer.
text: #000017
text: Gev mær eitt krúss at skola morgungronina burt.
text: #000018
text: Familjuútferð til Íslands dagur 2
text: #000019
text: Eftir deiligu morgunmatarbuffettina var eg á veg niðan gjøgnum trappurnar upp á kamarið. Eg stúrsaði við, tá ein vinarlig donsk rødd spurdi: “Var det en god morgenmad?”, hugdi upp og sá, at tað var tænarin, ið hevði tikið ímóti okkum, tá vit komu inn til buffettina. Vit møttust av tilvild í trappunum, og ístaðin fyri at lata sum einki, vísti hann áhuga.
text: #000021
text: Jú takk, tað smakkaði væl, fekk eg framúr mær, og fór víðari við einum smíli. Eg havi ofta ferðast við Norrønu, men ongantíð hevur tænastan verið betur enn hesaferð.
text: #000022
text: Tá sonurin misti jogurti á gólvið í tí hann skuldi rætta smílandi tænarinduni (ella hvussu tað eitur, tá ein tænari er kvinna) sín skitna tallerk, so var viðmerkingin beinanvegin, at tað bilti einki.
text: #000023
text: Tá ein annar sonur eitt sindur seinni hevði stoytt Fanta inni í spælirúminum, har man ikki hevur loyvi at hava mat og drikkivørður við sær, so var eingin moralprædika, bara eitt smíl meðan vinarliga daman grulvaði inn at turka upp.
text: #000024
text: Annars hava vit verið á Egilstøðum í dag, høvdu frætt, at har var ein svimjihylur. Well ikki heimsins størsti svimjihylur. Sirka uppá stødd við tann gamla í Gundadali, og júst sum hann, var hesin uttandurða. Tað bilti tó ikki, tí har var ein rutsjibani, so tað sá gott út.
text: #000026
text: Vit brúsaðu okkum og runnu út móti rutsjibananum, men ólukkutíð, banin var “Lokaður”, eitt skelti hekk fyri trappurnar, og forðaði okkum at fara upp, ivaleyst skilagott, tí hylurin undir rutsjibananum var hálvtómur og vatnið í honum sá ikki tespiligt út.
text: #000027
text: Well, vit fingu tó hálvan annan tíma at ganga við at sita í heitum potti, boblubað og annars við at spæla við bóltar í barnaendaum av svimjihylinum. Bert Mikal var so aktivur, at hann tók nakrar longdir eisini.
text: #000028
text: Vit ótu døgurða á Subway, og keyptu páskaregg í Bónus, umframt teir obligatorisku mini doughnutsarnar, ið eg altíð keypi, tá eg eri í Íslandi. (smakka himmalskt).
text: #000029
text: Men annars eru Egilstaðir ein heilt ófatiliga óáhugaverdur býur. Har er sku meira aktion í Skálavík. Men vit funnu tó eitt ellisheim fyri bilar, ið eg líka mátti taka ein mynd av, her:
text: #000030
text: Vit koyrdu síðan ein biltúr, stuttligt at síggja kavakløddu fjøllini og landslagið, ið er so hvítt, at tað næstan skerð í eyguni.
text: #000031
text: Um eina løtu letur buffettin upp, so er nátturði á skránni, tað verður uttan iva gott, mungi longu eftir hasum sterkt kryddaðu búffunum, ið eg smakkaði í gjár.
text: #000032
text: So er fyrsti dagurin við at vera runnin her umborð á Norrönu. Dreingirnir eru farnir í kamarið, at finna sær iPaddarnar fram og vónandi skjótt sovna.
text: #000034
text: Deiligur dagur í síni heild. Innhegnaði fótbóltsvøllurin á dekki 8 er eitt hitt hjá Mikal, sum brúkti fyrstu tímarnar umborð á vøllinum. Hinir báðir yngru fóru í biograf til Frozen, meðan eg tókst við tað, ið mær dámar best, at sussa við fólk.
text: #000035
text: Vit ótu nátturða í Norrönu Buffettini, nógvur góður matur við denti lagdum á mat úr havinum, gott at síggja, at Smyril Line er tilvita um, at ferðafólk, ið koma hendan vegin vilja hava okkurt autentiskt. Her er gott umborð, sera vinalig starvsfólk og hugnaligt.
text: #000037
text: Í morgin kl. 9 leggja vit at í Íslandi, tá fara vit ein biltúr, at finna ein svimjihyl.
text: #000038
text: Hetta var eitt gott lið, sum trýsti okkara dreingir, men vit høvdu eisini fleiri møguleikar og serliga Hanus var trupul fyri norsku verjuna. Men tað var Fyllingsdalen, ið legði seg á odda. Men HB stríddist væl víðari.
text: #000041
text: Vit fingu eisini bæði góðar møguleikar uppá mál og góðar bjargingar frá Anton, áðrenn Fyllingsdalen økti til hálvleiksstøðuna 2-0.
text: #000042
text: Okkara dreingir høvdu eisini fleiri møguleikar, áðrenn Fyllngdalen økti til fyrst 3-0 við einum langskoti og síðan við væl gjøgnum spældum álopum til 4, 5 og 6-0.
text: #000043
text: Fyllingsdalen er eitt lið, ið á papírinum sá øgiligt út. Teir vunnu sín bólk suverent við málskoruni 43-1, og høvdu millum annað sligið eitt pólkst akademilið út á vegnum til hálvfinaluna. Teir høvdu ongan dyst vunnið minnið enn við fimm málum. Bitin var ov stórur fyri okkara dreingir, ið sostatt fáa bronsuheiðursmerki í A bólkinum.
text: #000044
text: Trý HB lið luttóku í Dana Cup í ár. HB 2 kom í A 16. partsfinaluna, har teir vórðu slignir út av besta liðnum hjá norsku Vidar FK.
text: #000047
text: Dana Cup er nú liðugt á hesum sinni og vit venda nøsini heim eftir.
text: #000049
text: HB er í Dana Cup hálvfinaluni
text: #000050
text: Tað leikaði sera javnt á fyrstu løtuna og bæði liðini vóru merkt av, at tey longu høvdu spælt 100 minuttir fyrrí dag, men einar 10 minuttir inni í dystinum byrjaði norska liðið at leggja meira trýst á, men okkara stinna verja og Anton í málinum stóðu móti trýstinum, umframt at onnur málstongin hjálpti til eina ferðina. Okkara dreingir høvdu eisini fleiri naskar royndir. Men hálvleiksstøðan var 0-0.
text: #000052
text: Her verður farið beint til brotsspark.
text: #000054
text: HB 1 spælir kvartfinalu í kvøld
text: #000056
text: Dysturin byrjaði væl, tá Sveinur setti eitt brotsspark í netið, og áðrenn fyrsta korterið var farið, hevði Sveinur skorað eitt afturat og Hanus eitt. Áðrenn hálvleik hevði Sveinur tryggað sær hattrickið og hálvleikstøðuna 4-0.
text: #000058
text: Seinni hálvleik vardu vit væl og høvdu eisini onkran møguleika móti máli.
text: #000061
text: Men tað var oddaliðið, ið tryggjaði sigurin og fyrsta plássið í bólkinum við at økja til endastøðuna 4-1.
text: #000062
text: HB 1 vann sín bólk
text: #000065
text: HB 1 helt fram við góða spælinum og vann sannførandi bólk 16 við trimum sigrum, tá teir vunnu á Vidar FK úr Noregi.
text: #000066
text: Hálvleiksstøðan var 0-3 til okkara eftir eitt sjálvmál og mál frá Símun og Hanusi. Í seinna hálvleiki megnaði Vidar at koma betur við og skoraði tvey mál afturat, meðan okkara Sveinur skoraði føroyska málið.
text: #000067
text: Ímorgin eru 16. parts finalur á skránni.
text: #000069
text: HB lið 2 hevur júst spælt sín síðsta dyst, móti norsku Marnardal IL. Okkara dreingir komu framum 4-0 í fyrsta hálvleiki. Men Marnardal minkaði um munin til 4-1, ið var hálvleiksstøðan.
text: #000071
text: Í seinna hálvleiki settu Marnardal ein leikara, ið neyvan var undir 16 ár á vøllin, við sínum 1 metur og 80 sentimetrum gjørdi hann allan munin. Okkara dreingir vóru tó stinnir og norska liðið fekk ikki meira enn 3-4 burturúr sínum ósportliga atburði. Altso ein sigur til okkara dreingir.
text: #000072